Järjestelmävika aiheutti kirjetulvan apuvälinelainaajille

Apuvälinelainaamon muutto Lappeenrannassa sujui muuten mallikkaasti kesäkuun alussa Armilasta Family Centeriin, mutta yllättävä järjestelmävika aiheutti joillekin asiakkaille ja heidän läheisilleen kirjetulvan.

Kun toimipaikka muutti, se piti kirjata myös apuvälinerekisteriin. Samaisesta rekisteristä lähtee automaattiset kirjemuistutukset asiakkaille apuvälineistä, joiden laina-aika on päättynyt. Muutoskirjaus aiheutti yllätyksen, ja yhden kirjeen sijaan osa asiakkaista sai seitsemänä peräkkäisenä päivänä palautuspyyntökirjeen.

-Olemme tästä kirjetulvasta kovin pahoillamme. Ongelma havaittiin 10.6. eikä sen jälkeen ole lähtenyt uusia automaattikirjeitä, palveluesihenkilö Laura Kajastila-Hämäläinen toteaa.

Lisätietoja:

Laura Kajastila-Hämäläinen, palveluesihenkilö, p. 0406534931, laura.kajastila-hamalainen@ekhva.fi